OpenLLM-France/wikimedia huggingface dataset:
# Ibn Bajja (cràter)

Ibn Bajja és un petit cràter d'impacte situat a uns 199 km del Pol Sud de la Lluna. La cresta al nord d'Ibn Bajja és part de la vora elevada que envolta l'àrea deprimida que envolta al cràter Cabeus. Els veïns més propers del cràter són Kocher a l'oest-nord-oest; Ashbrook en el nord-oest; Drigalski al nord; el cràter Cabeus en l'est; Haworth en el sud-est i el de Gerlache en el sud.
El cràter circular té forma de copa. En el nord i est del cràter es localitza una cresta, que és part de la vora del cràter Cabeus, amb una altura sobre el terreny circumdant de 450 m. El volum del cràter és d'aproximadament 70 km3.
Aquest cràter sense denominació prèvia va ser anomenat juntament amb altres 18 en 2009 per la Unió Astronòmica Internacional, en memòria d'Avempace (cap a 1095-1138), un astrònom i filòsof andalusí.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia

## Enllaços externs

* "Ibn Bajja (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 14 novembre 2018].
* «LROC :: QuickMap - Targeting Mapa LROC» (en anglès). [Consulta: 14 novembre 2018].
# Ibn Baki

Abu-Bakr Yahya ibn Àhmad o Abu-Bakr Yahya ibn Muhàmmad ibn Abd-ar-Rahman, més conegut com a Ibn Baqí fou un poeta andalusí dels segles xi i xii. És considerat cordovès, d'on ve que sigui anomenat també al-Qurtubí, però segurament va nàixer a Tulàytula, ja que alguns autors li donen la nisba at-Tulaytulí.
Se'n conserven diversos poemes cortesans, tot i que va destacar com a autor de muwaixxahat. Va morir vers 1145/1146 o 1150/1151.

## Bibliografia

Encyclopaedia of Islam, Brill Publishers, Leiden, s.v. "Ibn Baḳī".
# Ibn Battuta (desambiguació)

«Ibn Battuta» té aquests significats:
* Ibn Battuta (Tànger, 1304 – 1368/69), viatger, explorador i ulema conegut pels seus viatges
* Ibn Battuta (cràter), cràter d'impacte de la Lluna, dins del Mare Fecunditatis, una mar lunar a la part est de la cara visible de la Lluna
* Aeroport de Tànger Ibn Battuta, aeroport internacional que serveix Tànger, capital de la regió marroquina de Tànger-Tetuan-Al Hoceima
* Fundació Ibn Battuta, entitat sense ànim de lucre, amb seu al barri del Raval de Barcelona
* Mall d'Ibn Battuta, centre comercial a la ciutat de Dubai als Emirats Àrabs Units
# Estació d'Igualada

Mapa FGC Línia Llobregat-Anoia :
Igualada és l'estació on hi comença i finalitza la línia R6 i R60. Està situada a l'est del nucli urbà d'Igualada a la comarca de l'Anoia. La línia va arribar a Igualada el 1893, però l'estació actual es va inaugurar el 1978 quan es va escurçar el recorregut de la línia per a evitar diversos passos a nivell pel centre d'Igualada, ja que la via creuava el Passeig Verdaguer sencer, de més d'un quilòmetre de llargada.
A l'estació de tren d'Igualada també s'hi troba l'estació central d'autobusos del municipi.
Línia Llobregat-Anoia de FGC :
| Procedència/Destinació | < | Línia | > | Procedència/Destinació |
| Barcelona - Pl. Espanya | Vilanova del Camí | | terminal | terminal |

## Vegeu també

* Xarxa ferroviària de Catalunya

## Referències

* ↑ «Igualada». [Consulta: 30 juny 2020].
# Xenobrama microlepis

Xenobrama microlepis és una espècie de peix de la família dels bràmids i de l'ordre dels perciformes.

## Morfologia

Els mascles poden assolir els 49,4 cm de longitud total.

## Distribució geogràfica

Es troba a les costes antàrtiques del Pacífic.

## Referències

* ↑ Yatsu, A. and I. Nakamura 1989: "Xenobrama microlepis, a new genus and species of bramid fish, from subantartic waters of the South Pacific"; Jap. J. Ichthyol. 36(2):190-195.
* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Xavier Alegre Buxeda

Francesc Xavier Alegre Buxeda (Barcelona, 28 de juliol de 1958) és un polític català, senador al Senat d'Espanya en la XI Legislatura.
Graduat en mestratge industrial, ha treballat com a assessor tècnic de gerència d'educació a l'ajuntament de Barcelona. Ha estat militant de la UGT de Catalunya, de la que en fou secretari d'acció sindical. Políticament va militar inicialment en el PSC-PSOE, partit amb el qual fou elegit tinent d'alcalde regidor d'urbanisme i habitatge a l'ajuntament de Sant Feliu de Llobregat a les eleccions municipals espanyoles de 2003 i 2007. De 2007 a 2011 també fou conseller a l'Entitat Metropolitana del Transport.
Posteriorment abandonà el PSC per integrar-se a Ciutadans - Partit de la Ciutadania, del que en fou nomenat Delegat Territorial al Baix Llobregat-Garraf. Amb aquest partit fou escollit novament regidor a l'ajuntament de Sant Feliu de Llobregat a les eleccions municipals espanyoles de 2015, i portaveu de C's al Consell Comarcal del Baix Llobregat. En gener de 2016 fou designat senador en representació del Parlament de Catalunya en la XI legislatura.

## Referències

* ↑ Fitxa a l'ajuntament de Sant Feliu de Llobregat
* ↑ “Volem que la nostra política faci que els partits tradicionals canviïn la seva manera de governar” entrevista a fetasanfeliu.cat, 12 de març de 2014
* ↑ Un mando intermedio, entrevista a elllobregat.com
* ↑ «Composició del Consell Comarcal». Arxivat de l'original el 2016-02-08. [Consulta: 24 gener 2016].
* ↑ Fitxa del Senat
# Xavier Aragay Tusell

Xavier Aragay Tusell (1956) és un economista català que s'ha dedicat a la innovació educativa des de la dècada del 1990. Ha cofundat la UOC, ha dirigit les escoles dels Jesuïtes durant vuit anys i ha impulsat la transformació i gestió del canvi al món educatiu.

## Trajectòria

Llicenciat en Ciències Econòmiques i Empresarials per la UAB de Barcelona, Diploma de Funció Gerencial a les Administracions Públiques per ESADE. Diploma d'Alta Direcció d'Empreses per IESE i Màster en Desenvolupament Organitzacional i en Lideratge i Gestió de la Ciència.
Va ser regidor de l'Ajuntament de l'Hospitalet de Llobregat del 1979 al 1983; primer de Joventut, després de Cultura i finalment d'Hisenda.
El 1994 va fundar la UOC al costat de Gabriel Ferraté, i va ser-ne director gerent els primers 12 anys. Després va ser adjunt al gerent de la UPC.
Va rellevar Francesc Xicoy al capdavant de Jesuïtes Educació el 2009, fins que el 2016 va assumir el càrrec Enric Masllorens. Va ser creador i impulsor, fins a setembre del 2016, del projecte HORITZÓ 2020 un projecte per transformar l'educació. El 2017 va publicar Re­imaginant l’educació. 21 claus per transformar l’escola (Paidós).
Desenvolupa la seva activitat com expert en la transformació i la gestió del canvi, especialment aplicat al món educatiu. El 2017 va fundar la consultora Reimagine Education LAB.

## Referències

* ↑ «Aragay, Xavier (1956-)» (en castellà). [Consulta: 21 agost 2024].
* ↑ Farreras, Carina «Xavier Aragay: “El tsunami de la innovación ya está alcanzando a la universidad”». La Vanguardia, 23-10-2017.
* ↑ «Xavier Aragay - L'Hospitalet escriu (CCBYSA)». [Consulta: 14 novembre 2017].
* ↑ «Autors i col·laboradors, 'Xavier Aragay'». Fundació Jaume Bofill. [Consulta: 18 febrer 2020].
* 1 2 3 Press, Europa. «Xavier Aragay releva a Francesc Xicoy en la dirección general de la red Jesuitas Educación», 26-02-2009. [Consulta: 21 agost 2024].
* 1 2 Ferreras, Carina. «Xavier Aragay: “El tsunami de la innovació ja està assolint la universitat”», 23-10-2017. [Consulta: 21 agost 2024].
* ↑ fundacio. «Enric Masllorens, nou director general de Jesuïtes Educació», 19-07-2016. [Consulta: 21 agost 2024].
* ↑ Masó, Pepa «“L'eix de l'escola és ajudar l'alumne a construir un projecte vital”». El Punt Avui, 01-04-2018.
* ↑ Rodríguez, Pau «“Quan dissenyes un procés de transformació educativa has de pensar com l'avaluaràs”». El diari de l'educació, 19-10-2017.
* ↑ «Xavier Aragay: "L'escola està estressada i això es transmet als nens!"», 19-10-2017. [Consulta: 21 agost 2024].
* ↑ Fuerte, Karina. «Xavier Aragay: "El objetivo de la educación debería ser ayudar a las personas a desarrollarse plenamente en la sociedad"» (en castellà), 07-11-2017. [Consulta: 21 agost 2024].
# Erkka Petäjä

Erkka Petäjä (Turku, 13 de febrer de 1964) fou un futbolista finlandès de la dècada de 1980.
Fou 84 cops internacional amb la selecció finlandesa.
Pel que fa a clubs, destacà a TPS, Östers IF, Helsingborgs IF, Malmö FF, Yverdon-Sport, Husqvarna FF i Inter Turku.

## Referències

* ↑ «Finland - International Player Records». RSSSF. [Consulta: 7 novembre 2009].
* ↑ «Player profile». World Football. [Consulta: 7 novembre 2009].
* ↑ Erkka Petäjä a National-Football-Teams.com (anglès)
# Zosterop ullnegre

El zosterop ullnegre (Zosterops emiliae) és un ocell de la família dels zosteròpids (Zosteropidae).

## Hàbitat i distribució

Habita els boscos de les muntanyes de Sabah, al nord de Borneo.

## Taxonomia

Ubicat al monotípic gènere Chlorocharis Sharpe, 1888, ha estat inclòs a Zosterops, arran els treballs de Lim et al. 2018.

## Referències

* ↑ «Zosterop ullnegre». Cercaterm. TERMCAT, Centre de Terminologia. Rev. 20/12/2021(català)
* ↑ BTM Lim, KR Sadanandan, C Dingle, YY Leung, DM Prawiradilaga, M Irham, H Ashari, JGH Lee i FE Rheindt. 2018. Molecular evidence suggests radical revision of species limits in the great speciator white‑eye genus Zosterops. Journal of Ornithology 160: 1–16.
# Zosterop verd

El zosterop verd (Zosterops stuhlmanni) és un ocell de la família dels zosteròpids (Zosteropidae).

## Hàbitat i distribució

Habita sabanes amb acàcies i boscos de les terres altes del nord-oest de Tanzània, Uganda i est i nord-est de la República Democràtica del Congo.

## Taxonomia

Considerat sovint un grup de subespècies de Zosterops senegalensis, el Congrés Ornitològic Internacional, versió 11.1, 2021 el classifica com una espècie de ple dret, arran els treballs de Cox et al. 2014

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2:Passerines. Lynx Edicions and BirdLife International, Barcelona i Cambridge.
* ↑ SC Cox, RP Prys-Jones, JC Habel, BA Amakobe i JJ Day. 2014. Niche divergence promotes rapid diversification of East African sky island white-eyes (Aves: Zosteropidae). Molecular Ecology 23(16): 4103–4118. doi: 10.1111/mec.12840.
# Zítra vstanu a opařím se čajem

Zítra vstanu a opařím se čajem (en txec Demà en despertaré i m'escaldarè amb te) és una pel·lícula de comèdia deciència-ficció txecoslovaca de 1977 dirigida per Jindřich Polák. És una adaptació a la pantalla del conte de Josef Nesvadba amb el mateix títol.

## Trama

En un futur proper, s'ha desenvolupat una tecnologia que permet viatjar en el temps i ara s'utilitza comercialment. Un grup d'antics nazis sense envellir (gràcies a les píndoles antienvelliment, que també s'han desenvolupat) conspira per alterar els resultats de la Segona Guerra Mundial viatjant en el temps i subministrant a Adolf Hitler una bomba d'hidrogen. Amb aquesta finalitat, subornen el corrupte pilot de la màquina del temps Karel, que accepta ajudar-los. El dia del viatge previst, Karel s'ofega amb un croissant i mor. El seu germà bessó idèntic, Jan, no pot dir-ho a la promesa de Karel, Eva, i comença a fer-se passar per Karel. Els nazis també el confonen més tard amb Karel i ensopega amb el seu complot. Després d'haver estat dissenyador dels coets de la màquina del temps, és capaç de pilotar la nau i portar-los tots enrere en el temps. Quan s'adona de la naturalesa dels plans dels nazis, Jan decideix evitar el seu èxit. Després de desencadenar diverses paradoxes viatjant d'anada i tornada en el temps, aconsegueix vèncer els nazis i resoldre les conseqüències de la mort del seu bessó.

## Repartiment

* Petr Kostka - Karel/Jan Bureš
* Jiří Sovák - Klaus Abard
* Vladimír Menšík - Kraus
* Vlastimil Brodský - enginyer Bauer
* Otto Šimánek - Mr. Patrick White
* Marie Rosůlková - Mrs. Shirley White
* Slávka Budínová - Mrs. Kroupová
* Josef Větrovec - Mr. Kroupa
* František Vicena - Adolf Hitler
* Horst Giese - Joseph Goebbels
* Ota Sklenčka - Doctor Kryl
* Jiří Lábus - el tècnic
* Petr Nárožný - el conductor
* Svatopluk Beneš - el vell nazi
* Zuzana Ondrouchová - Eva Kroupová

## Premis

Va participar al XII Festival Internacional de Cinema Fantàstic i de Terror, on va rebre una menció especial del Jurat.

## Referències

* ↑ Tomorrow I'll Wake Up and Scald Myself with Tea on FDB.cz
* ↑ A la espera del palmarés, La Vanguardia, 14 d'octubre de 1979

## Enllaços externs

* Fragment de la pel·lícula a YouTube
# Xirókaia Balka (Kutaís)

* Per a altres significats, vegeu «Xirókaia Balka (Miskhako)».
Xirókaia Balka - Широкая Балка (rus) és un possiólok del krai de Krasnodar, a Rússia. Es troba a la vora del riu Xirókaia Balka, tributari del Pxix, que és afluent del riu Kuban. És a 28 km al sud-est de Goriatxi Kliutx i a 70 km al sud-est de Krasnodar.
Pertany al possiólok de Kutaís.
# Xirókie Nivi

Xirókie Nivi (en rus: Широкие Нивы) és un poble (un possiólok) de l'óblast de Rostov, a Rússia, que en el cens del 2010 tenia 363 habitants, pertany al districte de Salsk.

## Referències

* ↑ Шаблевка (отселок села Екатериновского) (Медвеженский уезд)
# James Peter Allaire

James Peter Allaire (12 de juliol de 1785 - 20 de maig de 1858) era un enginyer constructor de motors de vapor. Fundador de l’Allaire Iron Works (1815), la primera empresa de motors de vapor per la navegació a la ciutat de Nova York, i més tard de Howell Works (1822) a Wall Township, Nova Jersey. En el seu mèrit també s'inclou construir tant el primer motor de vapor compost per ús marí com la primera estructura de veïnatge de la ciutat de Nova York.

## Notes

* ↑ Who Was Who in America: Historical Volume, 1607-1896.

## Enllaços externs

* http://www.allairevillage.org Allaire Village Official Website (New Jersey Historic Site)]
# Esquí alpí als Jocs Olímpics d'hivern de 1956

Als Jocs Olímpics d'Hivern de 1956 celebrats a la ciutat de Cortina d'Ampezzo (Itàlia) es disputaren sis proves d'esquí alpí, tres en categoria masculina i tres més en categoria femenina. En aquesta edició, disputada entre els dies 27 i 3 de febrer de 1956 a les instal·lacions de Cortina d'Ampezzo.
Els resultats d'aquestes proves foren considerats, així mateix, vàlids per al Campionat del Món d'esquí alpí.

## Resum de medalles
### Categoria masculina

| Prova | Or | Argent | Bronze |
| Descens Detalls | Toni Sailer | Raymond Fellay | Anderl Molterer |
| Eslàlom gegant Detalls | Toni Sailer | Anderl Molterer | Walter Schuster |
| Eslàlom Detalls | Toni Sailer | Chiharu Igaya | Stig Sollander |

### Categoria femenina

| Prova | Or | Argent | Bronze |
| Descens Detalls | Madeleine Berthod | Frieda Dänzer | Lucille Wheeler |
| Eslàlom gegant Detalls | Ossi Reichert | Putzi Frandl | Thea Hochleitner |
| Eslàlom Detalls | Renée Colliard | Regina Schöpf | Ievguénia Sídorova |

## Medaller

| Posició | País | | | | Total |
| 1 | Àustria | 3 | 3 | 3 | 9 |
| 2 | Suïssa | 2 | 2 | 0 | 4 |
| 3 | Alemanya | 1 | 0 | 0 | 1 |
| 4 | Japó | 0 | 1 | 0 | 1 |
| 5 | Canadà | 0 | 0 | 1 | 1 |
| 5 | Suècia | 0 | 0 | 1 | 1 |
| 5 | Unió Soviètica | 0 | 0 | 1 | 1 |
| Total | Total | 6 | 6 | 6 | 18 |

## Enllaços externs

* (anglès) FIS-Ski.com Arxivat 2010-02-20 a Wayback Machine.
# Wizardry: Proving Grounds of the Mad Overlord

Wizardry: Proving Grounds of the Mad Overlord és el primer videojoc de la sèrie de videojocs de rol Wizardry. Va ser desenvolupat per Andrew Greenberg i Robert Woodhead. El 1980, Norman Sirotek va formar Sir-Tech Software, Inc. i va llançar una versió beta del producte a la Convenció d'ordinadors de Boston de 1980. La versió final del joc sortí a la venda el 1981.
Va ser un dels primers jocs de rol a l'estil Dungeons & Dragons que es va escriure per a ordinador, i el primer joc d'aquest tipus a oferir gràfics en color. També va ser el primer videojoc de rol basat en una festa. Ara es troba entre els millors videojocs de tots els temps.
El joc va acabar sent el primer d'una trilogia que també incloïa Wizardry II: The Knight of Diamonds i Wizardry III: Legacy of Llylgamyn.

## Referències

* ↑ Hallford, Jana. Swords & Circuitry: a Designer's Guide to Computer Role Playing Games. Cengage Learning, 2001, p. 55–58. ISBN 0-7615-3299-4.
* ↑ Crigger, Lara. «Chasing D&D: A History of RPGs». 1up.com. [Consulta: 5 juny 2008].
* ↑ DeMaria, Rusel; Wilson, Johnny L. High Score!: the Illustrated History of Electronic Games. 2nd. McGraw-Hill Professional, 2003, p. 156. ISBN 0-07-223172-6.
# Èpafres

Èpafres (grec antic: Ἐπαφράς Epafràs) fou un predicador cristià que va estendre l'Evangeli als seus conciutadans de Colosses . Quan Pau era un presoner a Roma, Èpafres va acudir a ell amb notícies favorables relacionades amb l'església colossense. Va romandre amb Pau a Roma i va ser, en cert sentit, el seu "company de cel·la". Pau va donar testimoni de la perseverança que Èpafres va tenir en la pregària per Colosses i del seu treball i servei allà i a Laodicea i Hieràpolis.

## Referències

* ↑ The Greek New Testament. Stuttgart: Deutsche Bibelgesellschaft United Bible Societies, 2007, p. 695 & 740. ISBN 9783438051103.
* ↑ Moo, Douglas J. The letters to the Colossians and to Philemon. Grand Rapids, Mich.: William B. Eerdmans Pub. Co, 2008. ISBN 978-0-8028-3727-1.
# Estació de Sant Esteve Sesrovires

Mapa FGC Línia Llobregat-Anoia :
Sant Esteve Sesrovires és una estació ferroviària de la línia R6 i R60 de la Línia Llobregat-Anoia de FGC situada al nord del nucli urbà de Sant Esteve Sesrovires a la comarca del Baix Llobregat. Aquesta estació es va inaugurar el 29 de juliol de 1893 amb l'obertura de la línia de tren entre Martorell i Igualada. L'estació té dos vies i l'enllaç entre les dues andanes es realitza mitjançant un pas elevat, també disposa de bar i cafeteria.
La construcció de l'estació s'inicia el 1891, un cop es constituïda la companyia Ferrocarril Central Catalán, que va permetre reprendre les obres de la línia que havia de connectar Igualada amb Martorell que s'havien aturat el 1883 per manca de fons. Després de 2 anys de treballs, el 1893, s'inaugurà l'estació i la totalitat de la línia.
El 1999 s'electrificà l'estació permetent la circulació per primera vegada de trens elèctrics. El 2006 s'habilita una pas elevat d'accés a ambdues andanes i la instal·lació d'ascensors.

## Serveis ferroviaris

Línia Llobregat-Anoia de FGC :
| Procedència/Destinació | < | Línia | > | Procedència/Destinació |
| Barcelona - Pl. Espanya | Martorell-Enllaç | | La Beguda | Igualada |
| Barcelona - Pl. Espanya | Martorell-Central | | Masquefa | Igualada |

## Referències

* ↑ «Sant Esteve Sesrovires». FGC. consulta= 24 març 2022
* ↑ «Igualada-Martorell 125». Joan Carles Salmerón i Fernández. [Consulta: 24 març 2022].
* ↑ «Petita història del nostre “carrilet”». Veuanoia. [Consulta: 24 març 2022].
* ↑ «La línia de tren Igualada-Martorell celebra 125 anys». Infoanoia. [Consulta: 24 març 2022].
* ↑ «FGC Memòria annual 2006 pàg 26». FGC. [Consulta: 24 març 2022].

## Vegeu també

* Llista d'estacions de Ferrocarrils de la Generalitat de Catalunya
* Xarxa ferroviària de Catalunya
# Jacqueline Todten

Jacqueline Todten (Berlín, 29 de maig de 1954) és una atleta alemanya, coneguda de casada com a Jacqueline Hein, especialista en el llançament de javelina, que va competir sota bandera de la República Democràtica Alemanya durant la dècada de 1970.
El 1972 va prendre part en els Jocs Olímpics d'Estiu de Múnic, on va guanyar la medalla de plata en la competició del llançament de javelina del programa d'atletisme, rere la seva compatriota Ruth Fuchs. Quatre anys més tard, als Jocs de Mont-real, fou quarta en la mateixa prova.
En el seu palmarès també destaca una medalla de plata al Campionat d'Europa d'atletisme de 1974. A nivell nacional va ser campiona d'Alemanya de l'Est el 1974.

## Millors marques

* Llançament de javelina. 64,34 metres (1974)

## Referències

* 1 2 «Olympedia – Jacqueline Todten-Hein». [Consulta: 19 abril 2022].
* ↑ «East German Championships». [Consulta: 19 abril 2022].
* ↑ Fitxa a trackfield.brinkster.net